ai4bharat/Pralekha huggingface dataset:
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 185.70 കോടി കവിഞ്ഞു
കഴിഞ്ഞ 24 മണിക്കൂറിനിടെ 12-14 വയസ് പ്രായമുള്ളവര്ക്ക് വിതരണം ചെയ്തത് 2.21 കോടിയിലധികം ഡോസ് വാക്സിനുകള്
രാജ്യത്ത് ചികിത്സയിലുള്ളവരുടെ എണ്ണം നിലവില് 11,132
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 1,054 പേര്ക്ക്
രോഗമുക്തി നിരക്ക് നിലവില് 98.76%
പ്രതിവാര രോഗസ്ഥിരീകരണ നിരക്ക് 0.23%
ഇന്നു രാവിലെ 7 വരെയുള്ള കണക്കനുസരിച്ച് ഇന്ത്യയിലെ കോവിഡ്-19 പ്രതിരോധ കുത്തിവയ്പുകളുടെ എണ്ണം 185.70 കോടി  പിന്നിട്ടു. 2,24,70,964 സെഷനുകളിലൂടെയാണ് ഈ നേട്ടം കൈവരിച്ചത്.
12-14 വയസ് പ്രായമുള്ളവര്ക്കുള്ള കോവിഡ്-19 പ്രതിരോധ കുത്തിവയ്പ് 2022 മാര്ച്ച് 16 ന് ആരംഭിച്ചു. കഴിഞ്ഞ 24 മണിക്കൂറിനുള്ളില്, 2.21 കോടി യിലധികം  കൗമാരക്കാര്ക്ക് കോവിഡ്-19 പ്രതിരോധ കുത്തിവയ്പിന്റെ ആദ്യ ഡോസ് നല്കി.
ഇന്നു രാവിലെ 7 വരെയുള്ള പ്രാഥമികവിവരമനുസരിച്ച് വാക്സിന് ഡോസുകള് ഇനി പറയുന്ന വിഭാഗങ്ങളിലായാണ് നല്കിയിട്ടുള്ളത്:
ആരോഗ്യപ്രവര്ത്തകര്
ഒന്നാം ഡോസ് 10404094
രണ്ടാം ഡോസ് 10005052
കരുതല് ഡോസ് 4535831
മുന്നണിപ്പോരാളികള്
ഒന്നാം ഡോസ് 18413918
രണ്ടാം ഡോസ് 17520574
കരുതല് ഡോസ് 7011000
12-14 പ്രായപരിധിയിലുള്ളവര്
ഒന്നാം ഡോസ് 22197507
15-18 പ്രായപരിധിയിലുള്ളവര്
ഒന്നാം ഡോസ് 57640927
രണ്ടാം ഡോസ് 39568354
18-44 പ്രായപരിധിയിലുള്ളവര്
ഒന്നാം ഡോസ് 555041746
രണ്ടാം ഡോസ് 470088524
45-59 പ്രായപരിധിയിലുള്ളവര്
ഒന്നാം ഡോസ് 202819672
രണ്ടാം ഡോസ് 186252868
60നുമേല് പ്രായമുള്ളവര്
ഒന്നാം ഡോസ് 126791035
രണ്ടാം ഡോസ് 116012655
കരുതല് ഡോസ് 12767898
കരുതല് ഡോസ് 2,43,14,729
ആകെ 1,85,70,71,655
രാജ്യത്ത് കോവിഡ് രോഗബാധിതരുടെ എണ്ണം തുടര്ച്ചയായി താഴുന്നു. നിലവിലെ രോഗബാധിതരുടെ എണ്ണം ഇന്ന് 11,132 ആയി കുറഞ്ഞു, ഇത് രാജ്യത്തെ മൊത്തം സജീവ കേസുകളുടെ 0.03% ആണ്.
ദേശീയ രോഗമുക്തി നിരക്ക് 98.76 % ആണ്. കഴിഞ്ഞ 24 മണിക്കൂറിനുള്ളില് 1,258 പേര് സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,25,02,454 ആയി.
കഴിഞ്ഞ 24 മണിക്കൂറിനുള്ളില് ഇന്ത്യയില് പുതുതായി രോഗം സ്ഥിരീകരിച്ചത് 1,054 പേര്ക്കാണ്.
രാജ്യത്തെ പരിശോധനാശേഷി തുടര്ച്ചയായി വര്ധിപ്പിക്കുകയാണ്. കഴിഞ്ഞ 24 മണിക്കൂറിനുള്ളില് 4,18,345 പരിശോധനകള് നടത്തി. ആകെ 79.38 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
രാജ്യത്തുടനീളം പരിശോധനാശേഷി വര്ദ്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് 0.23 ശതമാനമാണ്. പ്രതിദിന രോഗസ്ഥിരീകരണ നിരക്ക് 0.25 ശതമാനമാണ്.
(--ND--
യഥാക്രമം പ്രസിഡന്റ് ഇബ്രാഹിം മുഹമ്മദ് സോലിഹിന്റെയും പ്രസിഡന്റ് മൈത്രിപാല സിരിസേനയുടെയും ക്ഷണപ്രകാരം 2019 ജൂണ് എട്ട്, ഒന്പത് തീയതികളില് ഞാന് മാലിദ്വീപും ശ്രീലങ്കയും സന്ദര്ശിക്കുകയാണ്. വീണ്ടും അധികാരമേറ്റ ശേഷം ഞാന് നടത്തുന്ന പ്രഥമ വിദേശ സന്ദര്ശനമായിരിക്കും ഇത്.
കഴിഞ്ഞ വര്ഷം ഡിസംബറില് നമുക്കു പ്രസിഡന്റ് സോലിഹിനെ സ്വീകരിക്കാനുള്ള അവസരം ലഭിച്ചു. 2018 നവംബറില് പ്രസിഡന്റ് സോലിഹ് അധികാരമേല്ക്കുന്ന ചടങ്ങില് സംബന്ധിക്കാനുള്ള അവസരവും എനിക്കു ലഭിച്ചിരുന്നു.
സമുദ്രാതിര്ത്തിയിലെ അയല്ക്കാരെന്ന നിലയിലും ദീര്ഘകാലത്തെ സുഹൃത്തുക്കളെന്ന നിലയിലും നാം ഇരു രാഷ്ട്രങ്ങളും പരസ്പരം കല്പിക്കുന്ന പ്രാധാന്യത്തെ പ്രതിഫലിപ്പിക്കുന്നതാണ് എന്റെ മാലിദ്വീപ് സന്ദര്ശനം.
ചരിത്രത്തിന്റെ സംസ്കാരത്തിന്റെയും ആഴമേറിയ അടുപ്പം പങ്കുവെക്കുന്ന വിലപ്പെട്ട പങ്കാളിയെന്ന നിലയ്ക്കാണു നാം മാലിദ്വീപിനെ കാണുന്നത്. മാലിദ്വീപുമായുള്ള നമ്മുടെ ഉഭയകക്ഷിബന്ധം അടുത്തിടെ ഏറെ മെച്ചപ്പെട്ടിട്ടുണ്ട്. ബഹുമുഖമായ നമ്മുടെ പങ്കാളിത്തം കൂടുതല് മെച്ചപ്പെടാന് എന്റെ സന്ദര്ശനം സഹായകമാകുമെന്നു പ്രതീക്ഷിക്കുന്നു.
2019 ഏപ്രില് 21ന് ഈസ്റ്റര് ദിനത്തിലുണ്ടായ ഭീകരമായ ഭീകരാക്രമണത്തിന്റെ പശ്ചാത്തലത്തില് ശ്രീലങ്കന് ഗവണ്മെന്റിനും ജനതയ്ക്കും ഐക്യദാര്ഢ്യം പ്രഖ്യാപിക്കാന് ഉദ്ദേശിച്ചുള്ളതാണ് എന്റെ ശ്രീലങ്ക സന്ദര്ശനം.
കഴിഞ്ഞ ഏതാനും വര്ഷങ്ങളായി ശ്രീലങ്കയുമായുള്ള നമ്മുടെ ഉഭയകക്ഷിബന്ധം വളരെയധികം മെച്ചപ്പെട്ടിട്ടുണ്ട്. പുതിയ ഗവണ്മെന്റ് അധികാരമേല്ക്കുന്ന ചടങ്ങിനു സാക്ഷ്യംവഹിക്കാന് എത്തിയ പ്രസിഡന്റ് സിരിസേനയുമായി കൂടിക്കാഴ്ച നടത്താന് സാധിച്ചതു സന്തോഷകരമായ കാര്യമാണ്. ശ്രീലങ്ക സന്ദര്ശിക്കുന്ന വേളയില് രാഷ്ട്ര നേതാക്കളുമായി കൂടിക്കാഴ്ച നടത്താന് ഞാന് പ്രതീക്ഷാപൂര്വം കാത്തിരിക്കുകയാണ്.
ആദ്യം അയല്ക്കാരുമായുള്ള ബന്ധം മെച്ചപ്പെടുത്തുക എന്ന നമ്മുടെ നയമനുസരിച്ച്, മാലിദ്വീപുമായും ശ്രീലങ്കയുമായും ഉള്ള ബന്ധം മെച്ചപ്പെടുത്താനും മേഖലയിലെ എല്ലാ രാഷ്ട്രങ്ങള്ക്കും സുരക്ഷയും വളര്ച്ചയും എന്ന വീക്ഷണം സാധ്യമാക്കാനും സന്ദര്ശനം ഉപയോഗപ്പെടുമെന്ന ആത്മവിശ്വാസം എനിക്ക് ഉണ്ട്.
മന്ത്രിസഭ
2020 ഏപ്രില്ഒന്നിന് പ്രാബല്യത്തില്വരത്തക്കവിധം പൊതുമേഖലാ ബാങ്കുകളുടെ ബൃഹദ്ലയനത്തിന് കേന്ദ്ര മന്ത്രിസഭയുടെഅംഗീകാരം
പത്ത് പൊതുമേഖലാ ബാങ്കുകളെഏകീകരിച്ചു നാലെണ്ണമാക്കിയ നടപടിആഗോളതലത്തില്ത്തന്നെ ഈ ബാങ്കുകള്ക്കുഗുണകരമായിമാറും
രാജ്യത്തെ പത്ത് പൊതുമേഖലാ ബാങ്കുകളെ നാല് ബാങ്കുകളായിഏകീകരിക്കുന്നതിന് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയില്ചേര്ന്ന കേന്ദ്ര മന്ത്രിസഭായോഗംഅംഗീകാരം നല്കി.താഴെ പറയുന്ന പ്രകാരമാണ് ബാങ്കുകളുടെലയനം.
ഓറിയന്റല് ബാങ്ക്ഓഫ്കൊമേഴ്സ്, യുണൈറ്റഡ് ബാങ്ക്ഓഫ്ഇന്ത്യഎന്നിവയെ പഞ്ചാബ് നാഷണല് ബാങ്കിലും, സിന്ഡിക്കേറ്റ് ബാങ്കിനെ കനറാ ബാങ്കിലും, ആന്ധ്രാ ബാങ്ക്, കോര്പറേഷന് ബാങ്ക്എന്നിവയെ യൂണിയന് ബാങ്ക്ഓഫ്ഇന്ത്യയിലും, അലഹബാദ് ബാങ്കിനെ ഇന്ത്യന് ബാങ്കിലുമാണ്ലയിപ്പിച്ചത്.
എണ്പത്ലക്ഷംകോടിരൂപയിലധികം ബിസിനസ് നടത്തിയിരുന്നവയാണ്ഇവയില്ഓരോ ബാങ്കും. ഏപ്രില് 1 നു നിലവില് വരുന്ന ലയനംരാജ്യത്തിന്റെ ബാങ്കിംഗ്മേഖലയ്ക്ക് വാണിജ്യപരമായി ഗുണംചെയ്യും.ആഗോള ബാങ്കുകളുമായിമല്സരിക്കാനുള്ളമികച്ച ശേഷി ഈ ബാങ്കുകള്ക്ക്ഇതോടെകൈവരും. അത്ആഗോളതലത്തില്ഇന്ത്യന് ബാങ്കിംഗ്സംവിധാനത്തിന്റെമത്സരക്ഷമതഗുണപരമായിവര്ധിപ്പിക്കുകയുംചെയ്യും.
ലയനത്തോടെവലുതായിമാറുന്ന പൊതുമേഖലാ ബാങ്കുകളുടെവായ്പ നല്കല് ശേഷി മുമ്പത്തേക്കാള് പല മടങ്ങ്വര്ധിക്കും. ഇത് ബാങ്കിംഗ്മേഖലയ്ക്കുംരാജ്യത്തിന്റെ സമ്പദ്ഘടനയ്ക്കുംഉത്തേജനം പകരും.
ഓരോ ബാങ്കുകളുടെയും ചിലവുകള് കാര്യക്ഷമമാക്കാനും വെല്ലുവിളികള്കൂടുതല് ഫലപ്രദമായി നേരിടാനുംഇത്സഹായിക്കും. വ്യാപ്തിവര്ധിക്കുന്നത് സാമ്പത്തിക ഉള്ക്കൊള്ളല്ലക്ഷ്യങ്ങള്ക്ക്വേഗത നല്കും. ഇതിനൊക്കെ പുറമേ, ഒന്നായിമാറുന്ന ബാങ്കുകളുടെസാങ്കേതികവിദ്യാ സമ്പത്തിന്റെ സംയോജനം ഈ സ്ഥാപനങ്ങളുടെ മികവ്വിശാലമാക്കും. ഡേറ്റാബേസ് വര്ധിക്കുന്നത്അതിവേഗംമാറുന്ന ഡിജിറ്റല്വല്കൃതവാണിജ്യ ബാങ്കിംഗ്മേഖലയില്വലിയ നേട്ടമായിമാറും.
(PSR/MRD
വ്യോമയാന മന്ത്രാലയം
സംസ്ഥാനങ്ങള്ക്കുള്ള മെഡിക്കല് ഉപകരണങ്ങള് വിമാനങ്ങള് വഴി വിതരണം ചെയ്ത് സിവില് വ്യോമയാന മന്ത്രാലയം
കോവിഡ്-19 പരിശോധനയ്ക്കും വൈറസിനെതിരെയുള്ള സുരക്ഷയ്ക്കുമായുള്ള മെഡിക്കല് ഉപകരണങ്ങളും അനുബന്ധ അവശ്യ വസ്തുക്കളും വിതരണം ചെയ്യാന് സംസ്ഥാന ഗവണ്മെന്റുകളുമായി സഹകരിച്ച് കേന്ദ്ര സിവില് വ്യോമയാന മന്ത്രാലയം. മന്ത്രാലയത്തിലെ മുതിര്ന്ന ഉദ്യോഗസ്ഥര് വിതരണ ഏജന്സികളുമായി ഏകോപനം നടത്തിയാണ് വിവിധ സംസ്ഥാനങ്ങളുടെ ആവശ്യങ്ങള്ക്ക് അനുസരിച്ചുള്ള വസ്തുക്കള് ലഭ്യമാക്കുന്നത്.
മെഡിക്കല് വസ്തുക്കളുടെ വിതരണത്തിനായി എയര് ഇന്ത്യ, അലയന്സ് എയര് വിമാനങ്ങളാണ് ഉപയോഗിക്കുന്നത്. വിവിധ വിമാന സര്വീസുകളിലായി കോല്ക്കത്ത, ഗുവാഹത്തി, ദിബ്രുഗഡ്, അഗര്ത്തല, മുംൈബ, ചെന്നൈ, ഹൈദരാബാദ്, പുതുച്ചേരി, കോയമ്പത്തൂര് എന്നിവിടങ്ങളിലേക്ക് ചരക്ക് എത്തിച്ചിട്ടുണ്ട്. ലേ പോലുള്ള പ്രദേശങ്ങളിലേക്ക് മെഡിക്കല് ഉപകരണങ്ങളെത്തിക്കാന് ഇന്ത്യന് വ്യോമസേനയുടെ വിമാനങ്ങളും ഉപയോഗപ്പെടുത്തുന്നു.
RRTN/IE/BSN
(
പഴ്സണല്, പബ്ലിക് ഗ്രീവന്സസ് ആന്റ് പെന്ഷന്സ് മന്ത്രാലയം
പതിനഞ്ചാമത് സിവിൽ സർവീസ് ദിനാചരണം വിജ്ഞാൻ ഭവനിൽ കേന്ദ്രമന്ത്രി ഡോ. ജിതേന്ദ്ര സിംഗ് ഉദ്ഘാടനം ചെയ്തു .
ന്യൂ ഡൽഹി: ഏപ്രിൽ 20 , 2022
പൗരകേന്ദ്രീകൃത സംവിധാനമാണ് ഇന്ത്യ @2047 ഭരണ മാതൃകയെ നിർണ്ണയിക്കുകയെന്ന് കേന്ദ്ര ഉദ്യോഗസ്ഥ-പൊതു പരാതി-പെൻഷൻ കാര്യ സഹമന്ത്രി ഡോ.ജിതേന്ദ്ര സിംഗ് ഇന്ന് പറഞ്ഞു. 15-ാമത് സിവിൽ സർവീസ് ദിനാചരണം വിജ്ഞാൻ ഭവനിൽ ഉദ്ഘാടനം ചെയ്തുകൊണ്ട് സംസാരിക്കവെ , പുതിയ ഭരണ മാതൃകയിൽ സിവിൽ സർവീസ് ഉദ്യോഗസ്ഥർക്ക് പൗരസൗഹൃദ സമീപനം മാത്രമേ സാധ്യമാകൂ എന്ന് ഡോ. ജിതേന്ദ്ര സിംഗ് പറഞ്ഞു,
2022ലെ സിവിൽ സർവീസ് ദിനത്തിന്റെ പ്രമേയമായ “വിഷൻ ഇന്ത്യ@2047 – പൗരന്മാരെയും ഗവൺമെന്റ് നെയും അടുപ്പിക്കുക” എന്ന വിഷയത്തെ പരാമർശിച്ചുകൊണ്ട്, 2022ലെ വീക്ഷണകോണിലൂടെ 2047 ലെ ഇന്ത്യയെ ദൃശ്യവത്കരിക്കാൻ കഴിയില്ല എന്ന് അദ്ദേഹം പറഞ്ഞു. ഭാവി ഭരണ മാതൃകകൾ,ഒരു സിവിൽ സർവീസ് ഉദ്യോഗസ്ഥന്റെ പങ്ക് പുനർനിർവചിക്കാം. ഭരണം കൂടുതൽ പൗര കേന്ദ്രീകൃതം ആവുകയും , "മിനിമം ഗവൺമെന്റിന്റെ" ആശയത്തെ യഥാർത്ഥത്തിൽ പ്രാവർത്തികമാക്കാനും കഴിയും എന്ന് അദ്ദേഹം പറഞ്ഞു
ശ്രീ ജിതേന്ദ്ര സിംഗ്, തെരഞ്ഞെടുക്കപ്പെട്ട മുൻഗണനാ പദ്ധതികളിൽ 2019, 2020, 2021 വർഷങ്ങളിലെ പുരസ്കാരത്തിന് അർഹമായ പരിപാടികളെയും നൂതനാശയങ്ങളും കുറിച്ചുള്ള ഒരു പ്രദർശനം ഉദ്ഘാടനം ചെയ്യുകയും 'വിഷൻ ഇന്ത്യ @ 2047-ഗവേണൻസ്' എന്ന വിഷയത്തെക്കുറിച്ചുള്ള പ്ലീനറി സെഷനിൽ അധ്യക്ഷത വഹിക്കുകയും ചെയ്തു.
2022 ലെ സിവിൽ സർവീസ് ദിനത്തിൽ അവാർഡുകൾക്കായി ഇനിപ്പറയുന്ന 6 മുൻഗണനാ പരിപാടികൾ കണ്ടെത്തിയിട്ടുണ്ട്: “ജൻ ഭാഗിദാരി” അല്ലെങ്കിൽ പോഷൻ അഭിയാനിലെ ജനകീയ പങ്കാളിത്തം പ്രോത്സാഹിപ്പിക്കുക, ഖേലോ ഇന്ത്യ സ്കീമിലൂടെ കായികരംഗത്തും ആരോഗ്യത്തിലും മികവ് പ്രോത്സാഹിപ്പിക്കുക, ഡിജിറ്റൽ പേയ്മെന്റുകളും , പ്രധാനമന്ത്രി സേവനിധി യോജനയിലെ സദ്ഭരണവും , ഒരു ജില്ല ഒരു ഉൽപ്പന്ന പദ്ധതിയിലൂടെയുള്ള സമഗ്ര വികസനം, തടസ്സങ്ങളില്ലാതെ, മനുഷ്യ ഇടപെടലില്ലാതെ സേവനങ്ങളുടെ വിതരണം  , നൂതനാശയങ്ങൾ  എന്നിവയാണവ
IE/SKY
(Visitor Counter : 97
പ്രധാനമന്ത്രിയുടെ ഓഫീസ്
പ്രശസ്ത ചലച്ചിത്രനടൻ സതീഷ് കൗശികിന്റെ നിര്യാണത്തിൽ പ്രധാനമന്ത്രി അനുശോചിച്ചു
പ്രശസ്ത ചലച്ചിത്രകാരൻ സതീഷ് കൗശികിന്റെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അനുശോചനം രേഖപ്പെടുത്തി.
പ്രധാനമന്ത്രി ട്വീറ്റ് ചെയ്തു;
“പ്രശസ്ത ചലച്ചിത്രകാരൻ ശ്രീ സതീഷ് കൗശിക് ജിയുടെ അകാല വിയോഗത്തിൽ വേദനിക്കുന്നു. തന്റെ വിസ്മയകരമായ ഉത്കൃഷ്ട അഭിനയത്തിലൂടെയും സംവിധാനത്തിലൂടെയും പ്രേക്ഷകരുടെ ഹൃദയം കീഴടക്കിയ ഒരു സർഗ്ഗാത്മക പ്രതിഭയായിരുന്നു അദ്ദേഹം. അദ്ദേഹത്തിന്റെ സൃഷ്ടികൾ പ്രേക്ഷകരെ തുടർന്നും രസിപ്പിക്കും . അദ്ദേഹത്തിന്റെ കുടുംബാംഗങ്ങളോടും ആരാധകരോടും അനുശോചനം രേഖപ്പെടുത്തുന്നു. ഓം ശാന്തി.”
Pained by the untimely demise of noted film personality Shri Satish Kaushik Ji. He was a creative genius who won hearts thanks to his wonderful acting and direction. His works will continue to entertain audiences. Condolences to his family and admirers. Om Shanti.
— Narendra Modi  March 9, 2023
പ്രധാനമന്ത്രിയുടെ ഓഫീസ്
മലപ്പുറം ബോട്ട് അപകടത്തിൽ പ്രധാനമന്ത്രി അനുശോചിച്ചു
കേരളത്തിലെ മലപ്പുറത്ത് ബോട്ടപകടത്തെ തുടർന്നുണ്ടായ മരണങ്ങളിൽ പ്രധാനമന്ത്രി ശ്രീ നരേന്ദ്ര മോദി അനുശോചനം രേഖപ്പെടുത്തി. മരിച്ചവരുടെ ആശ്രിതർക്ക് പ്രധാനമന്ത്രി ആശ്വാസ ധനസഹായവും പ്രഖ്യാപിച്ചു.
പ്രധാനമന്ത്രിയുടെ ഓഫീസ് ട്വീറ്റ് ചെയ്തു:
"കേരളത്തിലെ മലപ്പുറത്ത് ബോട്ട് അപകടത്തിൽപ്പെട്ടവരുടെ ജീവൻ നഷ്ടപ്പെട്ടതിൽ വേദനയുണ്ട്. മരിച്ചവരുടെ കുടുംബങ്ങൾക്ക് അനുശോചനം അറിയിക്കുന്നു. മരിച്ച ഓരോ വ്യക്തിയുടെയും അടുത്ത ബന്ധുക്കൾക്ക് പി എം എൻ ആർ എഫിൽ നിന്ന് 2 ലക്ഷം രൂപ വീതം നൽകും: പ്രധാനമന്ത്രി"
പ്രധാനമന്ത്രിയുടെ ഓഫീസ്
നമ്മുടെ ഗ്രഹം പങ്കിടുന്നവരുമായി നമുക്കുള്ള ഐക്യം അമൃത് സരോവരങ്ങൾ ഉറപ്പാക്കുന്നു: പ്രധാനമന്ത്രി
പ്രധാനമന്ത്രി ശ്രീ നരേന്ദ്ര മോദി അമൃത് സരോവരങ്ങളുടെ പ്രാധാന്യം അടിവരയിട്ടു പറയുകയും ജലസംരക്ഷണത്തിനും സമൂഹ പങ്കാളിത്തത്തിനും പുറമേ നമ്മുടെ ഗ്രഹം പങ്കിടുന്നവരുമായി നമുക്കുള്ള ഐക്യവും യോജിപ്പും അമൃത് സരോവരങ്ങൾ ഉറപ്പാക്കുന്നുണ്ടെന്നും പറഞ്ഞു.
അസമിലെ കാംരൂപ് ജില്ലയിലെ സിങ്ഗ്രയിലെ ശാന്തമായ സരോവരങ്ങളിൽ ആനകൾ വേനലിൽ മുങ്ങിക്കുളിക്കുന്നതിനെ ക്കുറിച്ചുള്ള അസം മുഖ്യമന്ത്രി ശ്രീ ഹിമന്ത ബിശ്വ ശർമ്മയുടെ ട്വീറ്റിന് മറുപടിയായി പ്രധാനമന്ത്രി പറഞ്ഞു :
“രസകരമായ കാഴ്ച. ജലസംരക്ഷണത്തിനും സാമൂഹ്യ പങ്കാളിത്തത്തിനും പുറമേ, അമൃത് സരോവറുകൾ നമ്മുടെ ഗ്രഹം പങ്കിടുന്നവരുമായി ഐക്യം ഉറപ്പാക്കുന്നു."
നിയമ, നീതി മന്ത്രാലയം
കഴിഞ്ഞ ദേശീയ ലോക് അദാലത്തിലൂടെ 10 ലക്ഷത്തോളം കേസുകൾ തീർപ്പാക്കുകയും 3,228 കോടി രൂപ സെറ്റൽമെന്റായി നല്കുകയും ചെയ്തു
(നാഷണൽ ലീഗൽ സർവീസ്സ് അതോറിറ്റിയുടെ ആഭിമുഖ്യത്തിൽ 2020 വര്ഷത്തിലെ ദേശീയ ലോക് അദാലത്ത് നേരിട്ടും വെര്ച്വല് മാര്ഗ്ഗത്തിലൂടെയും ഡിസംബര് 12ന് സംഘടിപ്പിച്ചു. ഇതിനായി 31 സംസ്ഥാന ലീഗൽ സർവീസ്സ് അതോറിറ്റികൾ ചേർന്ന് 8152 ബെഞ്ചുകൾ രൂപീകരിച്ചു.
ദേശീയ ലോക് അദാലത്തിൽ 10,42,816 കേസുകൾ തീർപ്പാക്കി. ഇവയിൽ 5,60,310 കേസുകൾ കോടതിയിൽ എത്തുന്നതിനു മുൻപുള്ളവയും, 4,82,506 കേസുകൾ കോടതികളിൽ തീർപ്പാക്കാതെ കെട്ടിക്കിടക്കുന്നവയുമായിരുന്നു. നാഷണൽ ലീഗൽ സർവീസ്സ് അതോറിറ്റിയുടെ പോർട്ടലിൽ സംസ്ഥാനങ്ങൾ നൽകിയ വിശദാംശങ്ങൾ പ്രകാരം, 3227.99 കോടി രൂപ സെറ്റൽമെന്റായി നൽകി.
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളില്/കേന്ദ്രഭരണ പ്രദേശങ്ങളില് കോവിഡ് -19 വാക്സിന് ലഭ്യത സംബന്ധിച്ച പുതിയ വിവരങ്ങള്
സംസ്ഥാനങ്ങള്ക്ക്/കേന്ദ്രഭരണ പ്രദേശങ്ങള്ക്ക് നല്കിയത് 199.01 കോടിയിലധികം വാക്സിന് ഡോസുകള്
ഉപയോഗിക്കാത്ത 6.98 കോടിയിലധികം ഡോസ് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ലഭ്യം
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തില് നല്കുന്നതിന് കേന്ദ്രഗവണ്മെന്റ് പ്രതിജ്ഞാബദ്ധമാണ്. രാജ്യവ്യാപകമായി കോവിഡ് 19 വാക്സിനേഷന് 2021 ജനുവരി 16-ന് ആരംഭിച്ചു. കോവിഡ്-19 വാക്സിനേഷന്റെ സാര്വത്രികവല്ക്കരണത്തിന്റെ പുതിയ ഘട്ടം 2021 ജൂണ് 21 മുതല് ആരംഭിച്ചു. പ്രതിരോധ മരുന്നു കൂടുതല് ലഭ്യമാക്കിയതും, സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും മരുന്നുലഭ്യത മുന്കൂട്ടി അറിയാന് കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകള് നല്കി കേന്ദ്ര ഗവണ്മെന്റ് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും പിന്തുണ നല്കി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തില് വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകള് സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും സൗജന്യമായി നല്കും.
വാക്സിന് ഡോസുകള്

വിതരണം ചെയ്തത്
1,99,01,83,135.
അവശേഷിക്കുന്നത്
6,98,57,850.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങള് നേരിട്ട് സംഭരിച്ചതുമുള്പ്പടെ ഇതുവരെ 199.01 കോടിയിൽ പരം  വാക്സിന് ഡോസുകള് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും കൈമാറിയിട്ടുണ്ട്.
ഉപയോഗിക്കാത്ത 6.98 കോടിയിലധികം  വാക്സിന് ഡോസുകള് സ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും അവശേഷിക്കുന്നു.
-ND-
(Visitor Counter : 108
ആരോഗ്യ, കുടുംബക്ഷേമ മന്ത്രാലയം
കൊറോണ വൈറസ്: പുതുക്കിയ യാത്രാ നിര്ദ്ദേശങ്ങള് പുറത്തിറക്കി
ചൈനയിലേക്കുള്ള യാത്രയില് നിന്ന് വിട്ടു നില്ക്കണമെന്നാവശ്യപ്പെട്ട് കേന്ദ്ര ഗവണ്മെന്റ് പുതുക്കിയ യാത്രാ നിര്ദ്ദേശം പുറത്തിറക്കി. ഇതനുസരിച്ച് ജനുവരി 15 മുതലുള്ള  കാലയളവില് ചൈന സന്ദര്ശിച്ചവരെ ക്വാറന്റൈന് ചെയ്തേക്കാം.ചൈനീസ് പാസ്പോര്ട്ട് ഉടമകള്ക്കുള്ള ഇ- വിസ സംവിധാനം താല്ക്കാലികമായി നിര്ത്തലാക്കി.ചൈനീസ് പൗരന്മാര്ക്ക് ഇതിനകം അനുവദിച്ച ഇ- വിസയ്ക്ക് തല്ക്കാലം സാധുതയുണ്ടാകില്ല.ചൈനയില് നിന്ന്, ഓണ്ലൈനായി വിസയ്ക്ക് അപേക്ഷ സമര്പ്പിക്കുന്നതിനുള്ള സംവിധാനം നിര്ത്തിവെച്ചു.ഇന്ത്യ സന്ദര്ശിക്കേണ്ട, ഒഴിവാക്കാനാവാത്ത സാഹചര്യങ്ങളുള്ളവര് ബെയ്ജിംഗിലെ ഇന്ത്യന് എംബസിയെയോ, ഷാങ്ഹായ്, ഗ്വാങ്ഷോ എന്നിവിടങ്ങളിലെ ഇന്ത്യന് കോണ്സുലേറ്റുകളുമായോ ബന്ധപ്പെടണം.
AM/MRD
(Visitor Counter : 132
പ്രത്യേക സേവനങ്ങളും ഫീച്ചറുകളും
APEDA, യുഎഇ-യുമായി ചേർന്ന് വെർച്വൽ ബയർ സെല്ലർ മീറ്റ്  സംഘടിപ്പിച്ചു.
കൊച്ചി , മാർച്ച് 17,2021
അഗ്രികൾച്ചറൽ ആൻഡ് പ്രോസസ്ഡ് ഫുഡ് പ്രൊഡക്സ് എക്സ്പോർട്ട് ഡെവലപ്മെന്റ് അതോറിറ്റി  2022 മാർച്ച് 16ന് യുഎഇയുമായി ചേർന്ന് വെർച്വൽ ബയർ സെല്ലർ മീറ്റ്  സംഘടിപ്പിച്ചു. അടുത്ത അഞ്ച് വർഷത്തിനുള്ളിൽ യു എ ഇ- യുമായുള്ള വ്യാപാര ബന്ധം കൂടുതൽ ശക്തിപ്പെടുത്തി ഇരുരാജ്യങ്ങളും തമ്മിലുള്ള ചരക്ക് വ്യാപാരം 100 ബില്യൺ ഡോളറായി ഉയർത്തുന്നതിനും ചരിത്രപരമായ സമഗ്ര സാമ്പത്തിക പങ്കാളിത്ത കരാറിനും  മീറ്റ് വഴിയൊരുക്കും.
കേരളത്തിന്റെ നൂതനവും തദ്ദേശീയവുമായ കാർഷിക ഉത്പന്നങ്ങളുടെ പ്രോത്സാഹനമായിരുന്നു മീറ്റിന്റെ പ്രധാന ലക്ഷ്യം. കയറ്റുമതി സ്ഥാപനങ്ങളും ഇറക്കുമതി സ്ഥാപനങ്ങളും തമ്മിൾ നടന്ന സംവേദനക്ഷമമായ യോഗം അക്ഷരാർത്ഥത്തിൽ കേരളത്തിന്റെ കയറ്റുമതി സാധ്യതകൾ തിരിച്ചറിഞ്ഞ് യുഎഇ വിപണിയിലെ ഉയർന്നുവരുന്ന അവസരങ്ങൾ പ്രയോജനപ്പെടുത്താനുള്ള ഒരു സവിശേഷ അവസരമായി മാറി.
കേരള ഗവൺമെന്റ് അഗ്രികൾച്ചർ ഡയറക്ടർ ശ്രീ ടി വി സുഭാഷ്, അബുദാബി ഇന്ത്യൻ എംബസി ഡെപ്യൂട്ടി ചീഫ് ഓഫ് മിഷൻ സന്ദീപ് കുമാർ ബയ്യപ്പു, APEDA ഡയറക്ടർ ഡോ തരുൺ ബജാജ് തുടങ്ങിയവർ ചടങ്ങിൽ സംസാരിച്ചു.
129.55 US$ മിൽ മൂല്യമുള്ള  APEDA-യുടെ ഉത്പന്നങ്ങൾ 2020-21-ൽ കേരളത്തിൽ നിന്ന് UAE-ലേക്ക് കയറ്റുമതി ചെയ്തു. കയറ്റുമതിയിൽ, രാജ്യത്തിന് 24.97% , 27.90% , 31.75%  എന്നിങ്ങനെ കേരളത്തിൽ നിന്നുള്ള വിഹിതമുണ്ട്.
എന്നാലും, കേരളത്തിന്റെ കയറ്റുമതി സാധ്യതകൾ ഉദ്ദേശിച്ച അളവിൽ പ്രയോജനപ്പെടുത്തുന്നുവെന്ന് പറയാനാകില്ല. കേരളത്തിന്റെ വൻതോതിലുള്ള കയറ്റുമതി സാധ്യതകൾ പ്രദർശിപ്പിക്കുന്നതായിരുന്നു യു.എ.ഇ.യുമായി ചേർന്ന് സംഘടിപ്പിച്ച VBSM.
(Visitor Counter : 9
സാമ്പത്തിക കാര്യങ്ങള്ക്കായുള്ള കേന്ദ്ര മന്ത്രിസഭാ സമിതി
ആശ ബെനിഫിറ്റ് പാക്കേജിന് മന്ത്രിസഭാനുമതി
ആശ ബെനിഫിറ്റ് പാക്കേജിന് സാമ്പത്തിക കാര്യങ്ങള് കൈകാര്യം ചെയ്യുന്നതിനുള്ള പ്രധാനമന്ത്രി അധ്യക്ഷനായ മന്ത്രിസഭാ സമിതി അംഗീകാരം നല്കി. പാക്കേജിന്റെ ഭാഗമായി യോഗ്യരായ എല്ലാ ആശാ പ്രവര്ത്തകരേയും അവരുടെ സഹായികളേയും പ്രധാനമന്ത്രി ജീവന് ജ്യോതി ബീമാ യോജനയുടെയും, പ്രധാനമന്ത്രി സുരക്ഷാ ബീമാ യോജനയുടെയും പരിരക്ഷയില് കൊണ്ടുവരും. ദേശീയ ആരോഗ്യ ദൗത്യത്തിനു കീഴിലുള്ള ആശ പ്രവര്ത്തകര്ക്കുള്ള പ്രതിമാസ ഇന്സെന്റീവ് 1,000 രൂപയില് നിന്നും 2,000 രൂപയായി ഉയര്ത്തും. 2018 ഒക്ടോബര് മുതലാണ് പാക്കേജ് നിലവില് വരുന്നത്. 2018-19, 2019-20 കാലയളവില് പാക്കേജിനായി 1224.97 കോടി രൂപയുടെ ചെലവ് കേന്ദ്ര ഫണ്ടിങ്ങില് ഉണ്ടാകുമെന്നാണ് കണക്കാക്കുന്നത്. 1,06,36,701 ആശാ പ്രവര്ത്തകരേയും, സഹായികളേയും പ്രധാനമന്ത്രി ജീവന് ജ്യോതി ബീമാ യോജനയിലും, 9,57,303 പേരെ പ്രധാനമന്ത്രി സുരക്ഷാ ബീമാ യോജനയിലും പാക്കേജിന്റെ ഭാഗമായി ഉള്പ്പെടുത്തുമെന്നാണ് കണക്കാക്കുന്നത്. 10,22,265 ആശ പ്രവര്ത്തകര്ക്ക് പതിവ് പ്രവര്ത്തനങ്ങള്ക്ക് പ്രതിമാസം ഇപ്പോള് ലഭിക്കുന്ന തുകയായ 1,000 രൂപയ്ക്ക് പകരം കുറഞ്ഞത് 2,000 രൂപ ലഭിക്കും.
പ്രധാനമന്ത്രിയുടെ ഓഫീസ്
സൗരാഷ്ട്ര - തമിഴ് സംഗമം ഗുജറാത്തും തമിഴ് നാടും തമ്മിലുള്ള പുരാതന ബന്ധം ആഘോഷിക്കുന്നു: പ്രധാനമന്ത്രി
സൗരാഷ്ട്ര തമിഴ് സംഗമത്തിന് കീഴിൽ ആഘോഷിക്കുന്നത് ഗുജറാത്തും തമിഴ്നാടും തമ്മിലുള്ള ബന്ധമാണെന്ന് പ്രധാനമന്ത്രി ശ്രീ നരേന്ദ്ര മോദി എടുത്തുപറഞ്ഞു. എസ് ടി സംഗമം ‘ഏക് ഭാരത് ശ്രേഷ്ഠ ഭാരതം’ ആഘോഷിക്കുന്നുവെന്ന് പ്രധാനമന്ത്രി പറഞ്ഞു.
കേന്ദ്രമന്ത്രി ഡോ മൻസുഖ് മാണ്ഡവ്യയുടെ ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു :
" സൗരാഷ്ട്ര - തമിഴ് സംഗമം ഗുജറാത്തും തമിഴ്നാടും തമ്മിലുള്ള ഒരു പുരാതന ബന്ധം ആഘോഷിക്കുന്നു. നൂറ്റാണ്ടുകൾക്ക് മുമ്പ് ഗുജറാത്തിൽ നിന്നുള്ള ആളുകൾ തമിഴ്നാടിനെ അവരുടെ വീടാക്കി, പ്രാദേശിക സംസ്കാരം സ്വീകരിച്ചു. തമിഴ് ജനത അവരെ ഇരുകൈകളും നീട്ടി സ്വീകരിച്ചു. ഈ സംഗമം 'ഏക് ഭാരത് ശ്രേഷ്ഠ ഭാരതം' ആഘോഷിക്കുന്നു. "
-ND-
(
ന്യൂനപക്ഷകാര്യ മന്ത്രാലയം
''പ്രാദേശിക തലത്തില് നിന്ന് ആഗോളതലത്തിലേയ്ക്ക്'' എന്ന ആശയവുമായി 'ഹുനാര് ഹാട്ട് ' 2020 സെപ്റ്റംബറില് പുനരാരംഭിക്കും
ഗ്രാമപ്രദേശങ്ങളില് നിന്നുള്ള കരകൗശാല വിദഗ്ധര്ക്കും കൈത്തൊഴില് വിദഗ്ധര്ക്കും തങ്ങളുടെ കഴിവുകള് പ്രദര്ശിപ്പിക്കാനുള്ള അവസരവും അതോടൊപ്പം വിപണിയും ലഭ്യമാക്കുന്ന 'ഹുനാര് ഹാട്ട് ' ഇപ്പോള് അപൂര്വവും അമൂല്യവുമായ കരകൗശല വസ്തുക്കളുടെ രാജ്യത്തെ വിശ്വസനീയ ബ്രാന്ഡായി മാറിയിരിക്കുന്നു: ശ്രീ. മുഖ്താര് അബ്ബാസ് നഖ്വി
(കൊറോണയെത്തുടര്ന്നുണ്ടായ അഞ്ച് മാസത്തെ ഇടവേളയ്ക്കു ശേഷം 'ഹുനാര് ഹാട്ട്' 020 സെപ്റ്റംബറില് 'പ്രാദേശിക തലത്തില് നിന്ന് ആഗോള തലത്തിലേക്ക്' എന്ന ആശയത്തിന്റെ വെളിച്ചത്തില് പ്രവര്ത്തനം പുനരാരംഭിക്കുന്നു.
രാജ്യത്തെ അഞ്ച് ലക്ഷത്തിലധികം കരകൗശല വിദഗ്ധര്ക്കും കൈത്തൊഴില് വിദഗ്ധര്ക്കും പാചക വിദഗ്ധര്ക്കും തൊഴിലും തൊഴിലവസരങ്ങളും നല്കുന്ന 'ഹുനാര് ഹാട്ട് കഴിഞ്ഞ അഞ്ച് വര്ഷത്തിനിടെ ജനപ്രിയ ബ്രാന്ഡായി മാറിയതായി കേന്ദ്ര ന്യൂനപക്ഷകാര്യ മന്ത്രി ശ്രീ. മുഖ്താര് അബ്ബാസ് നഖ്വി പറഞ്ഞു. ഗ്രാമപ്രദേശങ്ങളില് നിന്നുള്ള കരകൗശാല വിദഗ്ധര്ക്കും കൈത്തൊഴില് വിദഗ്ദര്ക്കും തങ്ങളുടെ കഴിവുകള് തേച്ചുമിനുക്കാനുള്ള അവസരവും അതോടൊപ്പം മികച്ച വിപണിയും നല്കുന്ന ഹുനാര് ഹാത്ത് ഇപ്പോള് അപൂര്വവും അമൂല്യവുമായ കരകൗശല വസ്തുക്കളുടെ രാജ്യത്തെ ഏറ്റവും വിശ്വസനീയ ബ്രാന്ഡായി മാറി.
ലോക്ക്ഡൗണ് കാലം സമര്ത്ഥമായി ഉപയോഗിച്ച കരകൗശല വിദഗ്ധരും ശില്പ്പികളും തങ്ങളുടെ അപൂര്വവും ആകര്ഷകവുമായ ഉല്പ്പന്നങ്ങള് അടുത്ത 'ഹുനാര് ഹാട്ടിൽ ' പ്രദര്ശനത്തിനും വില്പ്പനയ്ക്കുമായി എത്തിക്കാനുള്ള തയ്യാറെടുപ്പിലാണെന്നും അദ്ദേഹം അറിയിച്ചു.
'ഹുനാര് ഹാട്ട്' നടക്കുന്ന സ്ഥലത്ത് സാമൂഹിക അകലവും ശുചിത്വവും സാനിറ്റൈസേഷനും മാസ്ക് ഉപയോഗവും ഉറപ്പുവരുത്തുമെന്ന് മന്ത്രി പറഞ്ഞു. 'ഭയപ്പെടേണ്ടതില്ല. മുന് കരുതലുകള് സ്വീകരിക്കുക' എന്ന ആശയത്തിന്റെ വെളിച്ചത്തില് ജനങ്ങള്ക്കിടയില് ആരോഗ്യ ബോധവല്ക്കരണം സൃഷ്ടിക്കാന് ലക്ഷ്യമിട്ട് പ്രത്യേക 'ജാന് ഭി ജഹാന് ഭി' പവലിയന് ഉണ്ടായിരിക്കുമെന്നും അദ്ദേഹം വ്യക്തമാക്കി.
വരും ദിവസങ്ങളില് കൊച്ചി, ചണ്ഡീഗഢ്, ഡല്ഹി, ബംഗളുരു, ചെന്നൈ, കൊല്ക്കത്ത, ഡെറാഡൂണ്, പട്ന, നാഗ്പൂര്, റായ്പൂര്, പുതുച്ചേരി, അമൃതസര്, ജമ്മു, ഷിംല, ഗോവ, തുടങ്ങി നിരവധി സ്ഥലങ്ങളില് 'ഹുനാര് ഹാട്ട്' സംഘടിപ്പിക്കുമെന്നും മന്ത്രി പറഞ്ഞു. ഇത്തവണ 'ഹുനാര് ഹാട്ട്' ഉല്പ്പന്നങ്ങള് ഓണ്ലൈനിലൂടെയും വാങ്ങാനാകുമെന്ന് മന്ത്രി അറിയിച്ചു. കരകൗശല വിദഗ്ധര്ക്കും മറ്റ് ഉല്പ്പന്ന നിര്മ്മാതാക്കള്ക്കും ഗവണ്മെന്റ് ഇ മാര്ക്കറ്റ് പ്ലെയ്സില് രജിസ്റ്റര് ചെയ്യാനുള്ള നടപടികള് മന്ത്രാലയം ആരംഭിച്ചതായും മന്ത്രി അറിയിച്ചു.
പ്രധാനമന്ത്രിയുടെ ഓഫീസ്
എയിംസില് സുപ്രധാന പദ്ധതികളുടെ സമര്പ്പണവും തറക്കല്ലിടലും പ്രധാനമന്ത്രി നിര്വ്വഹിക്കും
പ്രധാനമന്ത്രി ശ്രീ. നരേന്ദ്ര മോദി നാളെ  ന്യൂഡല്ഹിയിലെ ഓള് ഇന്ത്യ ഇന്സ്റ്റിറ്റ്യൂട്ട് ഓഫ് മെഡിക്കല് സയന്സ് സന്ദര്ശിക്കും. എയിംസില് അദ്ദേഹം ദേശീയ വയോജന കേന്ദ്രത്തിന് തറക്കല്ലിടും. വയോജനങ്ങള്ക്ക് വിവിധ സ്പെഷ്യാലിറ്റികളില് ആരോഗ്യ പരിചരണം നല്കുന്നതിനുള്ള കേന്ദ്രമാണിത്. ഇവിടെ 200 ജനറല് വാര്ഡ് കിടക്കകള് ഉണ്ടാകും.
അതേ ചടങ്ങില് വച്ച് സഫ്ദര്ജംഗ് ആശുപത്രിയുടെ 555 കിടക്കകളോട് കൂടിയ സൂപ്പര് സ്പെഷ്യാലിറ്റി ബ്ലോക്ക് പ്രധാനമന്ത്രി ഉദ്ഘാടനം ചെയ്യും ആശുപത്രിയിലെ 500 കിടക്കകളുള്ള പുതിയ എമര്ജന്സി ബ്ലോക്കിന്റെ സമര്പ്പണവും അദ്ദേഹം നിര്വ്വഹിക്കും. എയിംസിലെ 300 കിടക്കകള് ഉള്ള പവര്ഗ്രിഡ് വിശ്രം സദന്റെയും, അന്സാരി നഗറില് എയിംസിനെയും ട്രോമാ സെന്ററിനെയും തമ്മില് ബന്ധിപ്പിക്കുന്ന ഗതാഗത യോഗ്യമായ തുരങ്കത്തിന്റെയും ഉദ്ഘാടനവും പ്രധാനമന്ത്രി നിര്വ്വഹിക്കും.
ND/MRD
(Visitor Counter : 32
പ്രധാനമന്ത്രിയുടെ ഓഫീസ്
കാനഡയില് നടക്കുന്ന ഇന്വെസ്റ്റ് ഇന്ത്യ കോണ്ഫറന്സില് പ്രധാനമന്ത്രി മുഖ്യപ്രഭാഷണം നടത്തും
കാനഡയില് നടക്കുന്ന ഇന്വെസ്റ്റ് ഇന്ത്യ കോണ്ഫറന്സില് പ്രധാനമന്ത്രി ശ്രീ നരേന്ദ്ര മോദി മുഖ്യ പ്രഭാഷണം നടത്തും. ഇന്ന്  വൈകിട്ട് ആറരയ്ക്കാണ് പ്രഭാഷണം.
കാനഡയിലെ വ്യവസായ സമൂഹത്തിന് ഇന്ത്യയില് നിക്ഷേപം നടത്താനുള്ള അവസരങ്ങളെക്കുറിച്ചുള്ള വിവരങ്ങള് നല്കാനും ഇന്ത്യയെ ഒരു നിക്ഷേപ ലക്ഷ്യസ്ഥാനമായി ഉയര്ത്തിക്കാട്ടാനുമാണ് ഫോറം ലക്ഷ്യമിടുന്നത്.
ബാങ്കുകള്, ഇന്ഷുറന്സ് കമ്പനികള്, നിക്ഷേപ ഫണ്ടുകള്, ഏവിയേഷന്- ഇലക്ട്രോണിക്സ്-നിര്മാണ മേഖലകളിലെ കമ്പനികള്, കണ്സള്ട്ടന്റ് സ്ഥാപനങ്ങള്, സര്വ്വകലാശാലകള് എന്നിവയില് നിന്നുള്ള പ്രതിനിധികളുടെ പങ്കാളിത്തം സമ്മേളനത്തിലുണ്ടാകും.
(
കോര്പ്പറേറ്റ്കാര്യ മന്ത്രാലയം
"ചെറുകിട കമ്പനികളുടെ" കൊടുത്തു തിർത്ത ഓഹരി മൂലധന  പരിധി കോർപ്പറേറ്റ് കാര്യ മന്ത്രാലയം  പരിഷ്കരിച്ചു
ന്യൂ ഡൽഹി: സെപ്റ്റംബർ 16, 2022
കോർപ്പറേറ്റുകളുടെ ബിസിനസ്സ് സുഗമമാക്കുന്നതും, ബിസിനസ്സ് പ്രവർത്തനങ്ങൾ കാര്യക്ഷമാക്കുന്നതും ലക്ഷ്യമിട്ട് കോർപ്പറേറ്റ് കാര്യ മന്ത്രാലയം  അടുത്തിടെ ഒട്ടേറെ നടപടികൾ കൈക്കൊണ്ടിട്ടുണ്ട്.
2013-ലെ കമ്പനിസ് നിയമ പ്രകാരം "ചെറുകിട കമ്പനികളുടെ" കൊടുത്തു തീർത്ത ഓഹരി മൂലധന  പരിധി "50 ലക്ഷം രൂപ കവിയാത്തത്" എന്നതിൽ നിന്ന് "2 കോടി രൂപയിൽ കവിയാത്തത്" എന്ന് ആയും വിറ്റുവരവ് "2 കോടിയിൽ കവിയാത്തത്" എന്നതിൽ നിന്ന് "20 കോടിയിൽ കവിയാത്തത്" എന്ന് ആയും പുനർ നിർവചിച്ചിരുന്നു. കൊടുത്തു തിർത്ത ഓഹരി മൂലധനത്തിന്റെ ഉയർന്ന പരിധി "2 കോടി രൂപ കവിയാത്തത്" എന്നതിൽ നിന്ന് "4 കോടി രൂപ കവിയാത്തത്" എന്ന് ആയും വിറ്റുവരവിന്റെ ഉയർന്ന പരിധി '20 കോടി രൂപ കവിയാത്തത്" എന്നതിൽ നിന്ന് "40 കോടി രൂപ കവിയാത്തത്" എന്ന് ആയും നിർവചനമിപ്പോൾ വീണ്ടും പരിഷ്കരിച്ചിരിക്കുന്നു.
പുതുക്കിയ നിർവചന പ്രകാരം ചെറുകിട കമ്പനികളുടെ അനുവർത്തന ഉത്തരവാദിത്തങ്ങൾ കുറയുന്നതുകൊണ്ടുള്ള നേട്ടങ്ങൾ ഇനിപ്പറയുന്നു:ധനവിവരപ്പത്രികയുടെ ഭാഗമായി ക്യാഷ് ഫ്ലോ സ്റ്റേറ്റ്മെൻറ് തയ്യാറാക്കേണ്ടതില്ല.ഒരു സംക്ഷിപ്ത വാർഷിക റിട്ടേൺ തയ്യാറാക്കി ഫയൽ ചെയ്യാനാകും.ഓഡിറ്റർമാരുടെ നിർബന്ധിത റൊട്ടേഷൻ ആവശ്യമില്ല.ചെറിയ കമ്പനികളുടെ ഓഡിറ്റർമാർ, ഓഡിറ്റർ റിപ്പോർട്ടിൽ ആന്തരിക സാമ്പത്തിക നിയന്ത്രണങ്ങളുടെ പര്യാപ്തതയെയും അതിന്റെ പ്രവർത്തന ഫലപ്രാപ്തിയെയും കുറിച്ച് റിപ്പോർട്ട് ചെയ്യേണ്ടതില്ല.ഒരു വർഷത്തിൽ രണ്ട് ബോർഡ് മീറ്റിംഗുകൾ നടത്തിയാൽ മതിയാകും.കമ്പനിയുടെ വാർഷിക റിട്ടേൺ കമ്പനി സെക്രട്ടറിക്ക് ഒപ്പിടാവുന്നതാണ്. കമ്പനി സെക്രട്ടറി ഇല്ലാത്തിടത്ത് കമ്പനി ഡയറക്ടർക്ക് ഒപ്പിടാം.ചെറുകിട കമ്പനികൾക്ക് കുറഞ്ഞ പിഴ.
കോർപ്പറേറ്റ് കാര്യ മന്ത്രാലയം പുറപ്പെടുവിച്ച ബന്ധപ്പെട്ട വിജ്ഞാപനം, മന്ത്രാലയത്തിന്റെ വെബ്സൈറ്റിൽ, ഇനിപ്പറയുന്ന ലിങ്കിൽ ലഭ്യമാണ്:
https://www.mca.gov.in/bin/dms/getdocument?mds=tiMs9IFJ8xuPm%252B%252Foxc6fUw%253D%253D&type=open
വിജ്ഞാപനം കാണാൻ ഇവിടെ ക്ലിക്ക് ചെയ്യുക:
https://static.pib.gov.in/WriteReadData/specificdocs/documents/2022/sep/doc2022916105001.pdf
RRTN/SKY
(
പ്രധാനമന്ത്രിയുടെ ഓഫീസ്
കാര്ഷിക ബില്ലുകള് പാര്ലമെന്റില് പാസാക്കിയ പശ്ചാത്തലത്തില് കര്ഷകര്ക്ക് ആശംസകളുമായി പ്രധാനമന്ത്രി
പാര്ലമെന്റില് കാര്ഷിക ബില്ലുകള് പാസാക്കിയ പശ്ചാത്തലത്തില് കര്ഷകരെ ആശംസകള് അറിയിച്ച പ്രധാനമന്ത്രി ശ്രീ നരേന്ദ്ര മോദി രാജ്യത്തെ കാര്ഷിക ചരിത്രത്തിലെ നിര്ണായക നിമിഷമാണ് ഇതെന്നും വിശേഷിപ്പിച്ചു.
ട്വീറ്റുകളുടെ ഒരു പരമ്പരയില് പ്രധാനമന്ത്രി ഇങ്ങനെ പറഞ്ഞു, ''ഇന്ത്യയുടെ കാര്ഷിക ചരിത്രത്തിലെ ഒരു സുപ്രധാന നിമിഷം! പാര്ലമെന്റില് പ്രധാന ബില്ലുകള് പാസാക്കിയതിന് ഞങ്ങളുടെ കഠിനാധ്വാനികളായ കര്ഷകര്ക്ക് അഭിനന്ദനങ്ങള്, ഇത് കാര്ഷിക മേഖലയുടെ സമ്പൂര്ണ പരിവര്ത്തനം ഉറപ്പാക്കുകയും കോടിക്കണക്കിനു കര്ഷകരെ ശാക്തീകരിക്കുകയും ചെയ്യും.
പതിറ്റാണ്ടുകളായി രാജ്യത്തെ കര്ഷകനെ പരിമിതികളില് തളച്ചിടുകയും ഇടനിലക്കാര് ഭീഷണിപ്പെടുത്തുകയും ചെയ്തിരുന്നു. പാര്ലമെന്റ് പാസാക്കിയ ബില്ലുകള് കര്ഷകരെ അത്തരം പ്രതിസന്ധികളില് നിന്ന് മോചിപ്പിക്കും. ഈ ബില്ലുകള് കര്ഷകരുടെ വരുമാനം ഇരട്ടിയാക്കാനും അവര്ക്ക് കൂടുതല് നേട്ടം ഉറപ്പാക്കാനുമുള്ള ശ്രമങ്ങള്ക്ക് പ്രേരണയേകും.
കഠിനാധ്വാനികളായ കര്ഷകരെ സഹായിക്കുന്ന ഏറ്റവും പുതിയ സാങ്കേതികവിദ്യ നമ്മുടെ കാര്ഷിക മേഖലയ്ക്ക് ആവശ്യമുണ്ട്. ഇപ്പോള്, ബില്ലുകള് പാസായ പശ്ചാത്തലത്തില്, നമ്മുടെ കര്ഷകര്ക്ക് അത്യന്താധുനിക സാങ്കേതികവിദ്യയിലേക്ക് എളുപ്പത്തില് എത്തപ്പെടാനാകും. അത് ഉല്പ്പാദനം വര്ധിപ്പിക്കും. മികച്ച ഫലം പ്രദാനം ചെയ്യും. അത് സ്വാഗതാര്ഹമാണ്.
ഞാന് നേരത്തെ പറഞ്ഞിരുന്നു, വീണ്ടും പറയുന്നു:
എംഎസ്പി സംവിധാനം നിലനില്ക്കും. സര്ക്കാര് സംഭരണം തുടരും. നമ്മുടെ കര്ഷകര്ക്കു സേവനവുമായി ഞങ്ങള് ഇവിടെയുണ്ട്. അവരെ പിന്തുണയ്ക്കാനും അവരുടെ വരും തലമുറകള്ക്ക് മെച്ചപ്പെട്ട ജീവിതം ഉറപ്പാക്കാനും സാധ്യമായതെല്ലാം ഞങ്ങള് ചെയ്യും.''
പ്രധാനമന്ത്രിയുടെ ഓഫീസ്
ഉസ്താദ് ബിസ്മില്ലാ ഖാൻ യുവ പുരസ്കാരം ലഭിച്ച പ്രതിഭാധനരായ യുവജനങ്ങളെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
സംഗീത നാടക അക്കാദമിയുടെ ട്വീറ്റിന് മറുപടിയായി പ്രധാനമന്ത്രി പറഞ്ഞു :
"ഉസ്താദ് ബിസ്മില്ലാ ഖാൻ യുവപുരസ്കർ സമ്മാനിച്ച പ്രതിഭാധനരായ യുവജനങ്ങൾക്ക് അഭിനന്ദനങ്ങൾ. അവരുടെ ഭാവി ഉദ്യമങ്ങൾക്ക് ആശംസകൾ. വരും കാലങ്ങളിലും അവർ ഇന്ത്യൻ സംസ്കാരത്തെയും സംഗീതത്തെയും തുടർന്നും ജനകീയമാക്കട്ടെ."